OʻZBEKISTON RESPUBLIKASI FAVQULODDA VAZIYATLAR VAZIRLIGINING FAOLIYATINI TASHKIL ETISH MASALALARI TOʻGʻRISIDA
(resolution, 2019-12-07)

Oʻzbekiston Respublikasi Prezidentining “Oʻzbekiston Respublikasi Favqulodda vaziyatlar vazirligini tashkil etish toʻgʻrisida” 1996-yil 4-martdagi PF-1378-son Farmoniga muvofiq Vazirlar Mahkamasi qaror qiladi: 9. “Oʻzbekiston havo yoʻllari” aviakompaniyasi Favqulodda vaziyatlar vazirligi bilan birgalikda 1996-yil 1-iyungacha shoshilinch ishga kirishuvchi aviatsiya otryadini tashkil etsin, uni belgilangan normalargacha zarur uchish apparatlari, uchuvchilar va texnik xodimlar bilan butlasin. Belgilab qoʻyilsinki, Oʻzbekiston Respublikasi Favqulodda vaziyatlar vazirligi tomonidan uchish apparatlaridan foydalanish shartnoma asosida amalga oshiriladi. 10. “Oʻzavtotrans” davlat korporatsiyasi Favqulodda vaziyatlar vazirligi bilan birgalikda 1-iyungacha mavjud avtokorxonalar negizida shoshilinch ishga kirishish respublika (Qoraqalpogʻiston Respublikasi), viloyatlar va Toshkent shahar avtotransport otryadlarini tuzsin, ularni zarur avtomobil texnikasi, tuzatish va xizmat koʻrsatish bazasi bilan butlasin. Koʻrsatib oʻtilgan avtotransport otryadlarini favqulodda vaziyatlar davrida jalb etish shartnoma asosida amalga oshirilsin. 11. Oʻzbekiston Respublikasi Favqulodda vaziyatlar vazirligiga favqulodda vaziyatlar va ularning oqibatlarini bartaraf etish davrida: Mudofaa vazirligining fuqaro muhofazasi qoʻshinlari kuchlari va vositalariga; Ichki ishlar vazirligining harbiylashtirilgan yongʻindan saqlash respublika ixtisoslashtirilgan otryadiga; Oʻzbekiston Respublikasi Sogʻliqni saqlash vazirligining Shoshilinch tibbiy yordam koʻrsatish respublika markaziga; “Oʻzavtotrans” davlat korporatsiyasining shoshilinch ishga kirishish avtotransport otryadlariga amaliy rahbarlik qilish yuklatilsin. Oʻzbekiston Respublikasi Mudofaa vazirligining Maxsus avariya-tiklash boshqarmasi (15361-harbiy qism)ga; 12. “Oʻzbekiston havo yoʻllari” aviakompaniyasi, “Oʻzbekiston temir yoʻllari” kompaniyasi, “Oʻzavtotrans” davlat korporatsiyasi Favqulodda vaziyatlar vazirligi buyurtmanomalari boʻyicha favqulodda vaziyatlar oqibatlarini tugatish uchun zarur boʻlgan avariya-qutqarish xizmati, harbiy qismlar kuchlari va vositalari hamda yuklarning favqulodda vaziyatlar yuzaga kelgan joylarga birinchi navbatda olib borilishi hamda qaytarib olib kelinishini taʼminlasinlar. Favqulodda vaziyatlar vazirligiga zarur boʻlgan hollarda ushbu maqsadlar uchun Oʻzbekiston Respublikasi boshqa vazirliklari va idoralarining transport vositalarini jalb qilishga ruxsat etilsin. 13. Oʻzbekiston Respublikasi Melioratsiya va suv xoʻjaligi vazirligi, Qishloq xoʻjaligi vazirligi, “Oʻzbekenergo” davlat-aksiyadorlik kompaniyasi, Sogʻliqni saqlash vazirligi, Ichki ishlar vazirligi, Davlat geologiya qoʻmitasi, Davlat tabiatni muhofaza qilish qoʻmitasi, Oʻzbekiston Respublikasi Sanoat xavfsizligi davlat qoʻmitasi, Fanlar akademiyasi, “Oʻzbekneftgaz” korporatsiyasi, “Oʻzkimyosanoat” davlat-aksiyadorlik kompaniyasi va “Oʻzgidromet” markazi Oʻzbekiston Respublikasi Favqulodda vaziyatlar vazirligini hududlar, obyektlardagi tabiiy-iqlim, ekologik, epidemiologik, epizootik, geologik va texnologik vaziyat hamda ularning yaqin davrda va istiqbolda oʻzgarishi ehtimollari toʻgʻrisidagi axborot bilan muntazam ravishda, favqulodda vaziyatlarda esa darhol taʼminlasinlar Oʻzbekiston Respublikasi Favqulodda vaziyatlar vazirligi koʻrsatib oʻtilgan vazirliklar va idoralar bilan birgalikda ikki oy muddatda Favqulodda vaziyatlar vazirligi va uning joylardagi organlarini tegishli axborot bilan taʼminlash tartibi, muddatlari va shakllarini belgilasin. 14. Oʻzbekiston Respublikasi Mudofaa vazirligi: Favqulodda vaziyatlar vazirligini va uning boʻlinmalarini respublika aholisi va hududini muhofaza qilish tadbirlarini rejalashtirish, bevosita xavf toʻgʻrisida davlat boshqaruv organlarini xabardor qilish uchun hamda alohida davr uchun boshlangʻich maʼlumotlar bilan taʼminlasin; Favqulodda vaziyatlar vazirligiga tegishli boʻlgan qurol-yarogʻ va texnikani tuzatish ishlarini shartnoma asosida amalga oshirsin; Oʻzbekiston Respublikasi xabar berish markazlashtirilgan tizimi va Qoraqalpogʻiston Respublikasi, viloyatlar va Toshkent shahar xabar berish viloyat ichki tizimlarini Favqulodda vaziyatlar vazirligi balansiga bersin. 17. Oʻzbekiston Respublikasi Aloqa vazirligi, Milliy xavfsizlik xizmati, Vazirlar Mahkamasining Hukumat aloqasi xizmati Vazir va uning oʻrinbosarlariga hukumat ATSi, “VCH”, hukumat shaharlararo va boshqa aloqa turlarini oʻrnatgan holda, Favqulodda vaziyatlar vazirligi boshqarmalari va boʻlimlarini telefonlashtirishni taʼminlasin. Oʻzbekiston Respublikasi Favqulodda vaziyatlar vazirligiga favqulodda vaziyatlar davrida umumdavlat va idoraviy aloqa tarmoqlaridan ustun tartibda foydalanishga ruxsat etilsin.